P R E D B E Ž N Á   I N F O R M Á C I A

 (podľa § 9 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení neskorších predpisov)

1. Pripravovaný právny predpis

Návrh vyhlášky Ministerstva vnútra Slovenskej republiky, ktorou sa mení a dopĺňa vyhláška Ministerstva vnútra Slovenskej republiky č. 275/2022 Z. z. o rozsahu vykonávania rozhodnutí, opatrení a úkonov trestného konania vo vyšetrovaní alebo skrátenom vyšetrovaní (ďalej len „návrh“).

2. Základné ciele právnej úpravy

Cieľom  návrhu vyhlášky je doplniť oprávnenia pre príslušníkov Policajného zboru vykonávajúcich úlohy v prípravnom konaní, čím by sa znížila administratívna náročnosť výkonu procesných úkonov, vytvorili by sa predpoklady na efektívnejšie zabezpečovanie dôkazov a posilnila sa operatívnosť výkonu vyšetrovania a skráteného vyšetrovania. Zároveň sa zosúlaďuje rozsah oprávnení policajtov s aktuálnym rozdelením vecnej príslušnosti v Policajnom zbore.

3. Zhodnotenie súčasného stavu

Od vydania vyhlášky Ministerstva vnútra Slovenskej republiky  č. 275/2022 Z. z. o rozsahu vykonávania rozhodnutí, opatrení a úkonov trestného konania vo vyšetrovaní alebo skrátenom vyšetrovaní došlo ku zmenám vo vykonávanom právnom predpise – Trestnom poriadku a je potrebné, aby návrh vyhlášky na tieto zmeny reflektoval.  

4. Spôsob zapojenia verejnosti do prípravy právneho predpisu

Verejnosť sa môže zapojiť do prípravy právneho predpisu formou zasielania podnetov, či návrhov v intenciách vecného zamerania podľa bodu 2. 

5. Predpokladaný termín začiatku pripomienkového konania

